كايطرا لغساق فواحد لوقيتة مضلمة ديال الشفق، أولا فالنيهاية ديال الالشفق لفلكي من مورا لغروب وغير شوية قبل لبدية دالليل. فلوقيتة اللي قبل لغساق، يعني فلمراحيل اللولة ولوسطانية ديال الشفق دلعشية، كايكون واحد شوية ديال الضو فاش كاتكون السما صافية. هاد الضو كافي للعين ديال بنادم باش تشوف لأجسام بلا ضو صطيناعي وبالتالي بنادم يقدّ إيدير أنشيطة خرجانية. والاكين، ومعا النيهاية ديال الشفق لمدني فاش لأرض كاتدور لواحد لوقت اللي الشمش كاتولي ف6 درجات تحت لأفق، كاتولي لإضاءة ليصطيناعية ضرورية للشوف. لغساق عامة كايعني الشفق لفلكي، أولا لفترات لمضلّمة ديال الشفق دلعشية قبل من لبدية تاع الليل. وقت لغساق هو لوقيتة لمضلمة من الشفق لفلكي، قبل ما يجي الضلام لكامل ديال الليل، ويقدر إيكون "أضلم وقت ديال الشفق دلعشية". تيقنيا كاينين 3 ديال لمراحيل دلغساق: لغساق لمدني: كايبدا فاش كايكون الضو كافي باش أغلبية لحوايج يتشافو، نفس لحاجة للأنشطة فبرّا، ولاكين ماشي كولشي يقد إيبدا. كايبدا لفجر لمدني فالتعريف الرسمي فاش كاتكون الشمس بزاوية 6 درجات تحت لأفق. إلى كانت السما صافية، كاتكون السما فديك لوقيتة زرقة، وإلا كان فيها السحاب أولا الدحاس، إقدر إيكون اللون ديالها ليموني، صفر أولا لݣري.